**BOJT KÖZSÉG ROMA NEMZETISÉGI**

**ÖNKORMÁNYZAT**

**2024. december 10-i**

**NYILVÁNOS**

**ÜLÉSÉNEK JEGYZŐKÖNYVE**

**Határozatok:**

|  |  |  |
| --- | --- | --- |
| 27/2024. (XII.10.) sz. határozat | Bojt Község Roma Nemzetiségi Önkormányzat 2024. évi belső ellenőrzési tervéről | G2 |
| 28/2024. (XII.10.) sz. határozat | belső ellenőrzést végző szervezet elfogadásáról | G2 |
| 29/2024. (XII.10.) sz. határozat | Bojt Község Roma Nemzetiségi Önkormányzat 2025. évi átmeneti gazdálkodásáról | G2 |
| 30/2024. (XII.10.) sz. határozat | Bojt Község Roma Nemzetiségi Önkormányzat 2025. évi munkatervéről | G2 |
| 31/2024. (XII.10.) sz. határozat | a Magyar Államkincstár által lefolytatott 172/2022UTÓ számú ellenőrzéshez elkészített intézkedési terv végrehajtásáról | G2 |
| 32/2024. (XII.10.) sz. határozat | iskolai felvételi körzetek tervezetéről | G2 |
| 33/2024. (XII.10.) sz. határozat | Roma Hagyományőrző Kulturális Fenyő ünnepség megtartásáról | G2 |
|  |  |  |

**JEGYZŐKÖNYV**

**Készült:** Bojt Község Roma Nemzetiségi Önkormányzatának **2024. december 10**-én – kedd – de. 10.00 órai kezdettel a Biharkeresztesi Közös Önkormányzati Hivatal Bojti Kirendeltségén megtartott **nyilvános** üléséről

**Jelen vannak:** Rácz Katalin elnök

Novák Rózsa elnökhelyettes

Ráczné Szilágyi Anna képviselő

Juhász Péter aljegyző

Gálné Miklós Ibolya jegyzőkönyvvezető

**Igazoltan távol:** Ráduly Imre képviselő

Deczki Gyuláné képviselő

Rácz Katalin elnök: Köszönti a megjelenteket, megállapítja, hogy a képviselő-testület határozatképes, mivel az 5 megválasztott képviselőből 3 fő jelen van, az ülést megnyitja.

Ismerteti az ülés napirendi pontját, kéri a képviselőket, szavazzanak egyetértenek-e a napirendi javaslattal.

**JAVASOLT NAPIREND PONT:**

1. Előterjesztés Bojt Község Roma Nemzetiségi Önkormányzatának 2025. évi belső ellenőrzési tervére
2. Előterjesztés belső ellenőrzést végző szervezet elfogadásáról
3. Előterjesztés Bojt Község Roma Nemzetiségi Önkormányzat 2025. évi átmeneti gazdálkodásáról
4. Előterjesztés Bojt Község Roma Nemzetiségi Önkormányzat 2025. évi munkatervéről
5. Előterjesztés a Magyar Államkincstár által lefolytatott 172/2022UTÓ számú ellenőrzéshez elkészített intézkedési terv végrehajtásáról
6. Előterjesztés iskolai felvételi körzetek tervezetéről
7. Előterjesztés Roma Hagyományőrző Kulturális Fenyő ünnepség megtartásáról
8. Különfélék

Kéri a képviselő-testület tagjait, szavazzanak, egyetértenek-e a javasolt napirendi pontokkal.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**ELFOGADOTT NAPIRENDI PONT:**

1. **Előterjesztés Bojt Község Roma Nemzetiségi Önkormányzat 2025. évi belső ellenőrzési tervére**
2. **Előterjesztés belső ellenőrzést végző szervezet elfogadásáról**
3. **Előterjesztés Bojt Község Roma Nemzetiségi Önkormányzat 2025. évi átmeneti gazdálkodásáról**
4. **Előterjesztés Bojt Község Roma Nemzetiségi Önkormányzat 2025. évi munkatervéről**
5. **Előterjesztés a Magyar Államkincstár által lefolytatott 172/2022UTÓ számú ellenőrzéshez elkészített intézkedési terv végrehajtásáról**
6. **Előterjesztés iskolai felvételi körzetek tervezetéről**
7. **Előterjesztés Roma Hagyományőrző Kulturális Fenyő ünnepség megtartásáról**
8. **Különfélék**

**TÁRGYALT NAPIRENDI PONTOK:**

1. **Előterjesztés Bojt Község Roma Nemzetiségi Önkormányzat 2025. évi belső ellenőrzési tervére**

Rácz Katalin elnök: Az előterjesztést a képviselők megkapták. Kormányrendelet határozza meg a költségvetési szervek belső ellenőrzési kötelezettségét. Céljuk a működési rendszerben lévő hibák, hibalehetőségek feltárása, valamint az ellenőrzött területek értékelése. Kéri a képviselőket mondják el véleményüket, tegyék fel kérdéseiket.

Mivel kérdés, hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete a 2025. évi belső ellenőrzési terv tartalmát az alábbiak szerint határozza meg:

**Bojt Község Roma Nemzetiségi Önkormányzat 2025. évi belső ellenőrzési terve**

|  |  |  |  |  |  |
| --- | --- | --- | --- | --- | --- |
| **Ellenőrzendő** | **Ellenőrzendő** | **Az ellenőrzésre vonatkozó stratégia (ellenőrzés célja, tárgya,** | **Azonosított kockázati** | **Az ellenőrzés** | |
| **folyamat** | **szervezeti egységek** | **módszerei, ellenőrzött időszak)** | **tényezők** | **típusa** | **ütemezése** |
|  | Bojt Község Roma Nemzetiségi Önkormányzat |  | Szabályozottság és | szabály- |  |
| Bankszámlák kezelése, banki utalások lebonyolításának ellenőrzése |  | **Ellenőrzés célja**: annak megítélése, hogy a pénzgazdálkodással összefüggő | szabályosság, | szerűségi, | 2025. |
|  |  | feladatok végzése a jogszabályi előírásoknak megfelelően történik-e? | Erőforrások rendelkezésre | dokumentum alapú | II. né. |
|  |  | **Ellenőrzött időszak**: 2024. év | állása, | vizsgálat |  |
|  |  | **Ellenőrzés módszere**: dokumentum alapú, helyszíni ellenőrzés, ezen belül | Belső kontrollok | 1 int./ 1 eseti | 4 ell. |
| Közepes prioritású |  | a banki bizonylatok mintavételszerű ellenőrzése | érvényesülése | vizsgálat | nap/ int. |

**Felelős:** Rácz Katalin elnök

**Határidő**: 2024. december 31.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 27/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete a 2025. évi belső ellenőrzési terv tartalmát az alábbiak szerint határozza meg:

**Bojt Község Roma Nemzetiségi Önkormányzat 2025. évi belső ellenőrzési terve**

|  |  |  |  |  |  |
| --- | --- | --- | --- | --- | --- |
| **Ellenőrzendő** | **Ellenőrzendő** | **Az ellenőrzésre vonatkozó stratégia (ellenőrzés célja, tárgya,** | **Azonosított kockázati** | **Az ellenőrzés** | |
| **folyamat** | **szervezeti egységek** | **módszerei, ellenőrzött időszak)** | **tényezők** | **típusa** | **ütemezése** |
|  | Bojt Község Roma Nemzetiségi Önkormányzat |  | Szabályozottság és | szabály- |  |
| Bankszámlák kezelése, banki utalások lebonyolításának ellenőrzése |  | **Ellenőrzés célja**: annak megítélése, hogy a pénzgazdálkodással összefüggő | szabályosság, | szerűségi, | 2025. |
|  |  | feladatok végzése a jogszabályi előírásoknak megfelelően történik-e? | Erőforrások rendelkezésre | dokumentum alapú | II. né. |
|  |  | **Ellenőrzött időszak**: 2024. év | állása, | vizsgálat |  |
|  |  | **Ellenőrzés módszere**: dokumentum alapú, helyszíni ellenőrzés, ezen belül | Belső kontrollok | 1 int./ 1 eseti | 4 ell. |
| Közepes prioritású |  | a banki bizonylatok mintavételszerű ellenőrzése | érvényesülése | vizsgálat | nap/ int. |

**Felelős:** Rácz Katalin elnök

**Határidő**: 2024. december 31.

1. **Előterjesztés belső ellenőrzést végző szervezet elfogadásáról**

Rácz Katalin elnök: A belső ellenőrzést végző szervezet elfogadásáról szóló előterjesztést a képviselők megkapták. Felkéri Juhász Péter aljegyzőt a napirendi pont ismertetésére Kéri a képviselőket mondják el véleményüket, tegyék fel kérdéseiket.

Juhász Péter aljegyző: A belső ellenőrzési feladatok ellátására 2015. január 15.-én kötöttünk szerződést az FB POWER CONTROLING BT-vel, azóta a szerződést minden évben meghosszabbítjuk, csak a belső ellenőr személyében történt változás.

Rácz Katalin elnök: Mivel kérdés, további hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete elfogadja a Biharkeresztesi Közös Önkormányzati Hivatal vezetője, a jegyző által kialakított belső ellenőrzési rendszert, melyben a belső ellenőrzési feladatokat külső szolgáltató az FB POWER CONTROLLING BT látja el.

Felelős: Dr. Köstner Dávid jegyző

Határidő: azonnal

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 28/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete elfogadja a Biharkeresztesi Közös Önkormányzati Hivatal vezetője, a jegyző által kialakított belső ellenőrzési rendszert, melyben a belső ellenőrzési feladatokat külső szolgáltató az FB POWER CONTROLLING BT látja el.

**Felelős:** Dr. Köstner Dávid jegyző

**Határidő**: azonnal

1. **Előterjesztés Bojt Község Roma Nemzetiségi Önkormányzat 2025. évi átmeneti gazdálkodásáról**

Rácz Katalin elnök: Az előterjesztést a képviselők megkapták. Tájékoztatja a képviselőket, a Nemzetiségi Önkormányzat a 2025. évi költségvetésének elfogadásáig az átmeneti gazdálkodásról határozatot fogad el. A Nemzetiségi Önkormányzat a köztes időszakban az előző év maradványát használhatja fel, valamint a kapott támogatás időarányos részével gazdálkodhat. Kéri a képviselőket mondják el véleményüket, tegyék fel kérdéseiket.

Mivel kérdés, hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete a működés folyamatos biztosítása érdekében az államháztartásról szóló 2011. évi CXCV. törvény 25.§ (1) bekezdése alapján az alábbi határozatot hozza:

1) Bojt Község Roma Nemzetiségi Önkormányzat Képviselő-testülete felhatalmazza a nemzetiségi önkormányzat elnökét, hogy az önkormányzat bevételeit a hatályos jogszabályi keretek között beszedje és a működési kiadásait – külön eljárás nélkül – az előző évi kiadási előirányzatokon belül folytatólagosan teljesítse.

2) Az átmeneti költségvetés alapján folytatott gazdálkodásról el kell számolni, a beszedett bevételeket és kiadásokat a 2025. évi költségvetési határozatba be kell illeszteni.

3) E határozat Bojt Község Roma Nemzetiségi Önkormányzat 2025. évi költségvetési határozatának elfogadásakor hatályát veszti.

Felelős: Rácz Katalin

Határidő: folyamatos

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 29/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete a működés folyamatos biztosítása érdekében az államháztartásról szóló 2011. évi CXCV. törvény 25.§ (1) bekezdése alapján az alábbi határozatot hozza:

1) Bojt Község Roma Nemzetiségi Önkormányzat Képviselő-testülete felhatalmazza a nemzetiségi önkormányzat elnökét, hogy az önkormányzat bevételeit a hatályos jogszabályi keretek között beszedje és a működési kiadásait – külön eljárás nélkül – az előző évi kiadási előirányzatokon belül folytatólagosan teljesítse.

2) Az átmeneti költségvetés alapján folytatott gazdálkodásról el kell számolni, a beszedett bevételeket és kiadásokat a 2025. évi költségvetési határozatba be kell illeszteni.

3) E határozat Bojt Község Roma Nemzetiségi Önkormányzat 2025. évi költségvetési határozatának elfogadásakor hatályát veszti.

**Felelős:** Rácz Katalin

**Határidő:** folyamatos

1. **Előterjesztés Bojt Község Roma Nemzetiségi Önkormányzat 2025. évi munkatervéről**

Rácz Katalin elnök: Az előterjesztést a képviselők megkapták. A Képviselő-testület minden év decemberi ülésén fogadja el a következő évre szóló munkatervét. Kéri a képviselőket mondják el véleményüket, tegyék fel kérdéseiket.

Juhász Péter aljegyző: Bojt Község Roma Nemzetiségi Önkormányzat Szervezeti és Működési Szabályzatának 6. §-a alapján a testület éves munkaterv alapján működik, melynek tervezetét az elnök terjeszti a testület elé. Az éves munkatervben meghatározásra kerül az ülések tervezett időpontja, az ülések várható napirendje, a napirendek előadói.

Rácz Katalin elnök: Mivel kérdés, hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete a Képviselő-testület 2025. évi munkatervét az előterjesztés melléklete szerinti tartalommal elfogadja.

A Képviselő-testület felkéri az elnököt, hogy a munkaterv kerüljön megküldésre a szervezeti és működési szabályzatban meghatározott személyek, szervezetek részére.

Felelős: Rácz Katalin elnök

Határidő: 2024. december 31.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 30/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete a Képviselő-testület 2025. évi munkatervét az előterjesztés melléklete szerinti tartalommal elfogadja.

A Képviselő-testület felkéri az elnököt, hogy a munkaterv kerüljön megküldésre a szervezeti és működési szabályzatban meghatározott személyek, szervezetek részére.

**Felelős:** Rácz Katalin elnök

**Határidő:** 2024. december 31.

1. **Előterjesztés a Magyar Államkincstár által lefolytatott 172/2022UTÓ számú ellenőrzéshez elkészített intézkedési terv végrehajtásáról**

Rácz Katalin elnök: A Magyar Államkincstár által lefolytatott 172/2022UTÓ számú ellenőrzéshez elkészített intézkedési terv végrehajtásáról szóló előterjesztést a képviselők megkapták. Kéri a képviselőket mondják el véleményüket, tegyék fel kérdéseiket.

Juhász Péter aljegyző: Az ellenőrzés célja, a 2023. évben befejezett szabályszerűségi pénzügyi ellenőrzés során feltárt hiányosságok kiküszöbölésére elkészített és a Magyar Államkincstár részére beküldött intézkedési tervben foglaltak teljesítéséről történő meggyőződés.

Rácz Katalin elnök: Mivel kérdés, további hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzatának Képviselő testülete megtárgyalta a Magyar Államkincstár Önkormányzati Pénzügyi Szabályszerűségi Ellenőrzési Főosztály által lefolytatott 172/2022UTÓ számú ellenőrzéshez elkészített intézkedési terv végrehajtásáról szóló előterjesztést, és az erről készült beszámolót elfogadja.

Felelős: Rácz Katalin elnök, Dr. Köstner Dávid Vilmos jegyző

Határidő: 2024. december 31.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 31/2024. (XII. 10.) sz. határozata:**

Bojt Község Roma Nemzetiségi Önkormányzatának Képviselő testülete megtárgyalta a Magyar Államkincstár Önkormányzati Pénzügyi Szabályszerűségi Ellenőrzési Főosztály által lefolytatott 172/2022UTÓ számú ellenőrzéshez elkészített intézkedési terv végrehajtásáról szóló előterjesztést, és az erről készült beszámolót elfogadja.

**Felelős**: Rácz Katalin elnök, Dr. Köstner Dávid Vilmos jegyző

**Határidő**: 2024. december 31.

1. **Előterjesztés iskolai felvételi körzetek tervezetéről**

Rácz Katalin elnök: Az iskolai felvételi körzetek tervezetéről szóló előterjesztést a képviselők megkapták. Kéri a képviselőket mondják el véleményüket, tegyék fel kérdéseiket.

Juhász Péter aljegyző: A Képviselő-testület minden évben tárgyalja a napirendet. Az iskolai felvételi körzethatárok tekintetében nem történt semmilyen változás.

Rácz Katalin elnök: Mivel kérdés, további hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdésébe foglalt véleményezési jogkörében eljárva a Berettyóújfalui Tankerületi Központ által megküldött általános iskolák felvételi körzetének tervezetével egyetért.

Felelős: Rácz Katalin elnök

Határidő: 2025. február 15.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 32/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdésébe foglalt véleményezési jogkörében eljárva a Berettyóújfalui Tankerületi Központ által megküldött általános iskolák felvételi körzetének tervezetével egyetért.

**Felelős:** Rácz Katalin elnök

**Határidő:** 2025. február 15.

1. **Előterjesztés Roma Hagyományőrző Kulturális Fenyő ünnepség megtartásáról**

Rácz Katalin elnök: A képviselők a Roma Hagyományőrző Kulturális Fenyő ünnepség megtartásáról szóló előterjesztést megkapták, megismerték azt. Kéri a képviselőket mondják el véleményüket, tegyék fel kérdéseiket.

Mivel kérdés, hozzászólás nem érkezett, kéri a képviselőket, szavazzanak, egyetértenek-e az előterjesztés szerinti határozati javaslattal:

Bojt Község Roma Nemzetiségi Önkormányzat Képviselő-testülete 2024. december 22-én 14,00 órától 18,00 óráig a Bojti Művelődési Házban megrendezi a Roma Hagyományőrző Fenyő ünnepséget.

A gyerekek kézműves foglalkozásához szükséges alapanyagok megvásárlására, valamint megvendégelésükre a nemzetiségi önkormányzat 200.000 Ft-ot biztosít a 2024. évi költségvetése terhére.

Felelős:Rácz Katalin elnök

Határidő:azonnal

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 33/2024. (XII. 10.) sz. határozata:**

Bojt Község Roma Nemzetiségi Önkormányzat Képviselő-testülete 2024. december 22-én 14,00 órától 18,00 óráig a Bojti Művelődési Házban megrendezi a Roma Hagyományőrző Fenyő ünnepséget.

A gyerekek kézműves foglalkozásához szükséges alapanyagok megvásárlására, valamint megvendégelésükre a nemzetiségi önkormányzat 200.000 Ft-ot biztosít a 2024. évi költségvetése terhére.

**Felelős:** Rácz Katalin elnök

**Határidő:** azonnal

***Mivel több tárgyalandó téma nem volt, Rácz Katalin elnökhelyettes a Képviselő-testület ülését befejezettnek nyilvánította.***

kmft.

**Rácz Katalin** **Novák Rózsa**

elnök elnökhelyettes

**Gálné Miklós Ibolya**

jegyzőkönyvvezető